劉三才 (山西按察司僉事)

劉三才（1550年9月28日—？），字函一，號易亭，陝西西安府涇陽縣人。明朝政治人物，辛酉（1561年）舉人，癸未科（1583年）進士，官至山西按察司僉事。 劉三才出生於嘉靖二十九年庚戌八月初八（1550年9月28日），嘉靖四十年（1561年）辛酉科陝西鄉試第十名舉人，萬曆十一年（1583年）癸未科會試第四十三名，登三甲第二百四十三名進士，万历十六年戊子（1588年）升户部主事，万历二十七年（1599年）十一月二十二日升四川布政司參議，不久因貢扇粗糙不合原來的樣式触怒皇上，于万历二十八年七月（1600年）降山西按察僉事布政司理問，兵备宁武县，在宁武得了一场病，准予辞官回家养病，不久病逝，被贈予光祿寺少卿。 《登文塔》 曾祖劉勤；祖父劉參，曾任壽官；父劉文明。母強氏；繼母李氏。兄劉三聘；劉三畏；劉三錫（訓導）；弟劉三接；劉三極；劉三奇；劉三章，妻子段氏。 《涇獻文存涇獻詩》中有刘三才墓表《山西按察司僉事前四川布政司叅議劉公墓表》 劉三才 癸未進士《[乾隆]涇陽縣志》卷六 僉事劉三才信陽知州王從諫俱涇陽人《[雍正]陝西通志》卷五十七 趙勉通志永樂時高唐州判又勉孫元輝縣知縣又胡嘉謀嘉靖時戶部侍郞又王之弼蘇州兵備又韓廷學渾源知州又劉三才萬厯朝僉事又王從諫信陽知州俱涇陽人《[乾隆]西安府志》卷三四十 劉三才涇陽人《[乾隆]西安府志》卷四十二 劉三才 辛酉舉人以叅議左遷山西按察司僉事入鄉賢《[乾隆]涇陽縣志》卷六 劉三才字函一號易亭萬厯癸未進士授戶部主事監收通倉通故三倉請裁其一公私稱便歷陞四川布政司叅議用法以嚴税璫縱恣憚三才方正不敢犯遷山西按察司僉事時歲大饑三才以粟給餉粟價頓平軍民皆賴之以病告歸卒贈光祿寺少卿祀鄉賢有墓表見藝文《[乾隆]涇陽縣志》卷七 劉三才字函一號易亭進士戶部主事監收通倉通故三倉請裁其一公私稱便歷陞四川布政司叅議用法以嚴税璫縱恣憚三才方正不敢犯遷山西按察司僉事時歲大饑三才以粟給餉粟價頓平軍民皆賴之以病告歸卒贈光祿寺少卿祀鄉賢《[道光]重修涇陽縣志》卷二十及《[雍正]涇陽縣志》卷六卷七 劉三才 陝西涇陽縣《皇明貢舉考》卷之九 劉三才 陝西 並四川《明三元考》 劉三才進士萬厯時任僉事陝西涇陽人《[乾隆]太原府志》卷二十九；劉三才涇陽人叅議、僉事劉三才信陽知州王從諫俱涇陽人 劉三才 易亭 易 四房 戊申八月初八日生 涇陽縣人 辛酉十名 三甲二百四十三名 禮部政戊子升……《1583 萬曆十一年癸未科進士履歷便覽》 （明）张朝瑞. 《皇明贡举考》卷五. 《续修四库全书》史部第828册.  劉三才進士萬曆時任僉事陜西涇陽人《雍正]山西通志》 劉三才涇陽人 叅議（卷三十）、劉三才涇陽人 進士《[雍正（卷三十一）|乾隆（卷四十三）]陝西通志》 鲁小俊，江俊伟著. 贡举志五种 上. 武汉：武汉大学出版社. 2009. ISBN 978-7-307-07043-1.  戊申四川貢扇不工 左布政使程正誼降廣西左叅政右布政 使王道增降福建右叅議 右叅議劉三才降山西按察僉事布政司理問 趙嘉賓降楚雄府經歷 成都府經歷降貴州宣撫司經歷《國榷》卷六十一 劉三才陝西人 四川右叅議 （萬曆）二十八年七月降山西僉事致仕《萬曆疏鈔》卷十六 ……四川布政司貢扇粗糙 不合原式 致干聖怒 罪及經管官員 旣降理問 趙嘉賓經歷 鄭汝清又降右布政 王道增參議 劉三才又降原任左布政 程正誼夫該司職貢不堪……可憫而其罪可原也 劉三才於十一月二十二日接管署印至十二月初七日交與王道增接管 俱係裝箱起解之時卽二臣知其不堪而亦何暇改造……劉三才職掌驛傳當土兵客兵四面入境……正誼遭時不幸之苦鑒王道增劉三才原非造扇之人並念其焦勞兵事共成平播之功將程正誼劉三才復其原職或仍將程正誼量加罰治……《平播全書|乞宥程布政等疏》卷四 劉三才邑人 縹緲風煙萬里開招提乘興漫登臺終南紫氣來三輔極北浮雲淨九垓雁外晴絲飛浩蕩尊前塔影落崔嵬瀛洲遺址仍相望共看文芒射斗台《[乾隆]涇陽縣志》 卷十 劉三才贯陝西西安府涇陽縣民籍 國子生 治易經 字子極 行四 年三十四 八月初八日生 曾祖勤 祖叅，壽官 父文明 母強氏；繼母李氏 嚴侍下 兄三聘；三畏；三錫（訓導）；三接；三極；三奇；三章 娶段氏 陝西鄉試第十名 會試四十三名 三甲二百四十三名龚延明主编. 天一阁藏明代科举录选刊 登科录 点校本. 宁波: 宁波出版社. 2016. ISBN 978-7-5526-2320-8. 《天一閣藏明代科舉錄選刊.登科錄》之《萬曆十一年癸未科殿試登科錄》  万历癸未泾阳登四进士,朝议公第四十三名,裒然前列,而余与少司寇张、评事雒次之,即以才以品齿莫不推让公。顾公早谢仕,已又早世,葬既有年矣。其子诸生璞不忍公行业终泯泉台,弗表见人世也,乞余言勒石。余谊,难以不斐辞。 按公讳三才,字函一,易亭别号也。其生平历履详在志状中,今摭其大者。公自幼颖悟,七岁受易,日诵千百言。稍长,属文方数月,即超脱。业师讶之曰:果出自作乎?吾退舍避子矣。面试,果然。比试于名督学尚公,大奇之,取冠诸郡邑。嘉靖辛酉登贤书,甫十八龄耳,关西人士莫不传诵为神驹也。屡上春官不第,益发愤下帷,日取左国、秦汉诸古文词沈酣其中间,讽咏骚雅有所倡和,依稀少陵、青莲遗风焉。积学日久,竟登高第,此其才学有大过人者。进士观政时闻赠君微恙,即借差饷兰州,便道归省。以赠君命强行至兰,方事竣,忽心痛,逆知赠君病且革也。蚤起素食,兼程抵家,赠君果逝。先是,庚辰计偕,闻强安人疾,急趋归,途闻讣。以不及诀为恨,至是复然。仰天号曰:天乎吾向以博第,故不得与母诀,今又以役官,故不得与父诀。是第与官误我而我误吾父与母也。我需第与官何为?父与母需子又何为?哀恸几绝。嗣王母亦相继殁,公承重又曲尽情礼,此其孝行有大过人者。起复,授户部主政,监收通仓。通故三仓,各有专司,然中南二仓合之不敌西仓,请于部裁其一,公私称便。三年奏最,旋晋副郎,督饷辽左。时倭寇猖獗,饷苦不给,公多方调度,并严核诸属领干没之弊,士马腾饱。寻参知蜀中。蜀俗嚣,健讼。往参知者一出,讼遮道喧。公至立核无情者,置于法,法用以肃。时军驿盐茶皆属公署,税珰睥睨其间,惮公方严不敢动。于是抚按咸重公,檄公署藩伯篆。会贡扇中,珰索常例不遂,竟以扇恶,旨下落公职一级。抚按交章救之,谓非其辜也,竟不报。已改山西佥事,兵备宁武。适岁大祲,军民嗷嗷。往例给饷银与粟各递额以时。公曰:当此粟价腾踊,必如额给银,忍令仓廪实而军士饥乎?遂破例给粟三倍于市,且仓廪一发,粟价不复征贵,军与民无不手额称庆者。并严檄属郡邑各开籴发赈。以故宁武当大祲而不为害,悉公赐也。此其治绩有大过人者。公自为孝廉时,绝迹不入公门。邑令重公如九鼎。里富人有事于官,以重赂浼公居间,公谢却不为动。至邑有冤狱,公时差通州矣,日吾知某冤而不救,如此心何?不待延请,密寓书邑侯白其状。邑侯知言公无私,即解脱之公归里,其人匍匐谢,公辞不知也。盖公狷介之操,仁厚之度,得自天性,以故起家制科,历官二十余年而家计淡泊,或笑以为拙,公视之漠如也。此其节概有大过人者。倘天假之年,名位勋烈岂止尔尔哉!乃宁武一病,力请得归而辄不起矣。位不满德,未尽厥施,舆论惜之。公配段安人,以名家女归公,勤俭孝敬,善事其姑强安人。值公两大事而公俱不及诀也,一切衣衾含敛皆安人料理,丰洁惬公意。及事继姑李不替孝敬,视侧室子女无异己出。性沉重不轻言笑,遇姻戚妇女则婉而款洽,御臧获婢妾多恩意。训子若女则严而有法。公自下帷得专心学问,游宦得尽力公家,孝友节介,一行其志,而无内顾忧者,则段之以也。铭曰:惟荃卓荦,亦既煜焟,厄之年而犹限厥施。有媛淑德,仝归其域。祥钟祉殖,绵引安极。呜呼,此有明朝议刘公之墓,邦之人其永世瞻兮!《涇獻文存涇獻詩存●泾献文存>正编卷十一墓志墓表>牛应元>刘三才墓表》 山西按察司僉事前四川布政司叅議劉公墓表。牛應元 邑人。萬曆癸未，涇陽登四進士，朝議公第四十三名，裒然前列，而余與少司宼張、評事雒次之，即以才、以品、以齒，莫不推讓公。顧公早謝仕，已又早世，葬既有年矣。其子諸生璞，不忍公行業終冺泉臺，弗表見人世也，乞余言勒石，余誼難以不斐辭。按公諱三才，字函一，易亭别號也。其生平歷履詳在志狀中，今摭其大者。公自幼頴悟，七歳受易，日誦百千言。稍長屬文，方數月即超脫，業師呀之曰：果出自作乎？吾退舍避子矣。靣試之，果然。比試於名，督學尚公大奇之，取冠諸郡邑。嘉靖辛酉登鄉書，甫十八齡耳。關西人士莫不傳誦爲神駒也。屢上春官不第，益發憤下帷，日取左、國、秦、漢諸古文詞沉酣其中，間諷詠騷雅，有所倡和，依稀稀少陵、青蓮遺風焉。積學日久，竟登高第，此其才學有大過人者。進士觀政時，聞贈君微恙，即借差餉蘭州，便道歸省，以贈君命强行至蘭。方事竣，忽心痛，逆知贈羣病且革也，蚤起素食，兼程抵家，贈君果逝。先是庚辰訃偕，聞母强安人疾，急趨歸，途聞訃，以不及訣爲恨至是復。然仰天號曰天乎吾嚮以博第故不得與母訣今又以。役官故不得與父訣是第與官誤我而我誤吾父與母。也我需第與官何爲父與母需子又何爲哀慟幾絶嗣。王母亦相繼圽公承重又曲盡情禮此其孝行有大過。人者起復授户部主政監收通倉通故三倉各有專司。然中南二倉合之不敵西倉請於部裁其一公私稱便。三年奏最旋晉副郎督餉遼左時倭宼猖獗餉苦不給。公多方方調度并嚴核諸屬領乾没之獘士馬騰飽尋。叅知蜀中蜀俗囂徤訟徃叅知者一出訟遮道喧公至。立覈無情者置於法法用以肅時軍驛鹽茶皆屬公署。稅璫睥睨其間惮公方嚴不敢動於是撫按咸重公檄。公署藩伯篆會貢扇中璫索常例不遂竟以扇惡旨下。落公職一級撫按交章救之謂非其辜也竟不報已改。山西僉事兵備寧武適歳大祲軍民嗷嗷徃例給餉銀。與粟各逓額以時公曰當此粟價騰踊必如額給銀忍。令倉廪實而軍士饑乎遂破例給粟三倍於市且倉廪。一發粟價不復徴貴軍與民無不手額稱慶者并嚴檄。屬郡邑各開糴發賑以故寧武當大祲而不爲害悉公賜也此。其治績有大過人者公公自爲孝亷時絶跡不入公門。邑令重公如九鼎里富人有事於官以重賂凂公居間。公謝卻不爲動至邑有寃獄公時差通州矣曰吾知某。寃而而不救如此心何不待延請密寓書邑侯白其狀。邑侯知公言無私即解脫之公歸里其人匍匐謝公辭。不知也葢公狷介之操仁厚之度得自天性以故起家。制科歷官二十餘年而家計淡泊或笑以爲拙公視之。漠如也此其節槩有大過人者倘天假之年名位勲烈。詎止爾爾哉乃自寧武一病力請得歸而輒不起矣位。不滿德未盡厥施輿論惜之公配叚安人以名家女歸。公勤儉孝敬善事其姑强安人值公公兩大事而公俱。不及訣也一切衣衾含歛皆安人料理豊潔愜公意及。事繼姑李不替孝敬視側室子女無異已出性沉重不。輕言笑遇姻戚婦女則婉而欵洽御臧獲婢妾多恩意。訓子若女則嚴而有法公自下帷得專心學問遊宦得。盡力公家孝友節介一行其志而無内顧憂者則叚之。以也銘曰惟荃卓犖亦既煜焟厄之年而猶限厥施有。媛淑德仝歸其域祥鍾祉殖綿引安極嗚呼此有明朝。議劉公之墓邦之人其永世瞻兮《（康熙）涇陽縣志卷之八》